หุ้นปิดลดลง 4.33 จุด
ดัชนีตลาดหุ้นไทยปิดตลาดวันนี้ที่ระดับ 890.45 จุดลดลง 4.33 จุดหรือ&nbsp; 0.48%&nbsp; ด้วยมูลค่าการซื้อขายทั้งสิ้น&nbsp; 38,409.81 ล้านบาท
24 ส.ค. 2553

ดัชนีตลาดหุ้นไทยปิดตลาดวันนี้ที่ระดับ 890.45 จุดลดลง 4.33 จุดหรือ  0.48%  ด้วยมูลค่าการซื้อขายทั้งสิ้น  38,409.81 ล้านบาท
นักวิเคราะห์จากบล.เอเซียพลัส เปิดเผยว่า ดัชนีหุ้นไทยปิดตลาดลดลงวันนี้เป็นผลมาจากนักลงทุนเทขายทำกำไรในหุ้นกลุ่มพลังงานหลังจากก่อนหน้าเข้ามาซื้อเพื่อเก็งในกรณีของมาบตาพุดเมื่อข่าวเกิดขึ้นจริงแล้วจึงขายทำกำไรออกมา
นอกจากนี้หุ้นพลังงานยังได้รับแรงกดดันจากกรณีที่บริษัทปตท.สำรวจและผลิตปิโตรเลียม(PTTEP)ถูกรัฐบาลอินโดนีเซียฟ้องเรียกค่าเสียหายวงเงินกว่า  780  ล้านเหรียญสหรัฐด้วย  
อย่างไรก็ตามหุ้นปตท.(PTT)ปิดที่ 258 บาทลดลง 6บาท หรือ 2.27% และPTTEPปิด 143 บาทลดลง 4.50 บาทหรือ3.04% ซึ่งการลดลงของหุ้นพลังงานจึงกดดัชนีหุ้น
"หุ้นไทยที่ลงไม่แรงเพราะยังได้แรงหนุนจากหุ้นกลุ่มธนาคารพาณิชย์ที่ยังมีแรงซื้อเข้ามาต่อเนื่องและยืนยันได้ว่าเงินทุนต่างชาติยังอยู่ในตลาดหุ้นไทยเพราะการเข้ามารอบนี้ของเงินทุนต่างชาตินั้นมีต้นทุนที่ระดับดัชนี  867.96 จุด และ ณ ระดับปัจจุบันมีกำไรจากหุ้นแล้ว 3.09% และยังมีกำไรจากค่าเงินบาทอีก1.49% โดยต้นทุนเงินบาทช่วงที่เข้ามาอยู่ที่ 31.96 บาท ซึ่งรวม 2  ตลาดจะมีกำไรแล้ว 4.48% ซึ่งยังไม่มากพอเพราะทุกครั้งที่เงินต่างชาติเข้ามาจะต้องได้กำไรจากทั้ง 2 ตลาด 8-10% ดังนั้นจึงยังเชื่อว่าเงินทุนต่างชาติยังคงอยู่ในตลาดหุ้นไทย"